Video: Leerder tydelik geskors ná vuiste klap | Maroela Media
'n Skermskoot van die geveg Donderdag buit Table View High School.
'n Leerder van die Table View High School naby Kaapstad is tydelik geskors ná 'n hewige vuisgeveg Donderdag buite dié skool uitgebreek het.
Die voorval is op video vasgevang en het sedertdien soos 'n veldbrand op sosiale media versprei.
In die video kan gesien word hoe twee leerders, nog in hulle skoolklere, mekaar rondruk en -pluk voordat een van hulle bo-op die ander te lande kom en hom herhaaldelik met die vuiste bydam.
Volgens Bronagh Hammond, woordvoerder van die Wes-Kaapse departement van onderwys, het die voorval buite die skool plaasgevind en was altesaam vier leerders, almal in gr. 8 en gr. 9, daarby betrokke.
Twee van die leerders word daarvan beskuldig dat hulle die beweerde slagoffer in die video se selfoon gesteel het, hoewel die leerder wat hom op die video slaan, nie by dié beweerde diefstal betrokke was nie. Hy is egter tydelik geskors en word saam met twee ander leerders deur dissiplinêre stappe in die gesig gestaar. Dit is nie seker hoekom die beskuldigde die slagoffer bygedam het nie.
Die oënskynlike slagoffer in die video, sê Hammond, gaan nie dissiplinêr verhoor word nie, maar sal wel as 'n getuie geroep word.
"Die departement neem kennis van die ernstige aard van dié voorval en was reeds met die skool in verbinding oor stappe wat gedoen moet word. Fisieke aanranding en mishandeling kan onder geen omstandighede geduld word nie."
Hammond sê mediasie tussen die vier leerders het reeds plaasgevind.
"Almal het om verskoning vir hulle rol in die onderskeie voorvalle gevra en dié verskonings is ook aanvaar.
"Traumaberading oor boeliegedrag en woedebestuur is vir die beweerde slagoffer gereël asook vir twee van die ander leerders.
"Die skool was ook met die betrokke leerders se ouers in verbinding."
Volgens Hammond sal verdere stappe bepaal word afhangend van die uitkoms van die dissiplinêre verhoor.
Sy benadruk dat fopnuus oor die voorval op die video egter versprei word aangesien talle media berig dat dié geveg oor 'n pakkie skyfies was.
Die beheerliggaam ondersoek wel só 'n voorval wat ook Donderdag by dié skool plaasgevind het. Dit is egter nie op video vasgevang nie.
*Neem asseblief kennis dat die beskrywing by dié video op Twitter nie akkuraat is nie.
I'm disgusted with the violent incident that happened in Table View high.
These white boys stole the black boy's phone, when he demanded his phone they waited for him after school and beat him
The white boy is in school while the black boy is home suffering from his injuries! pic.twitter.com/MkZj3Rgk1e
— Andi Motsepe (@AndiswaMadikazi) August 2, 2021
N saak het 2 kante die video wys nie wat die rede was nie in die begin!
Hierdie verfoeilike soort gedrag vind oor die hele wêreld – elke dag – by skole plaas. Since the beginning of time. Maar dit word net meer in die kollig geplaas, deur die geredelike beskikbaarheid van selfoon video-opnames. Wat ookal aanleiding daartoe gegee het – ek glo dat die skool die gepaste straf sal uitdeel.